
KIRKENYT 


Nordisk  SDH  spejderlejr 
"  Far  West  -  1994 


Hidtil  største 
forsamling  af  Det 
Aronske  Præstedøm- 
me i  Danmark 


Det  foregik  i  Tvær- 
sted  klitplantage  i 
Vendsyssel  -  på  en  skovom- 
kranset  eng  kun  200  meter 
fra  klitterne.  Et  herligt  og 
lidt  utraditionelt  sted  for  en 
spejderlejr  med  så  mange. 
De  470  spejdere  fra  Norge, 
Sverige,  Finland  og  Dan- 
mark fik  en  virkelig  god  op- 
levelse. 

-  Det  var  hiken,  Vester- 
havet og  kammeratskabet 
med  nordmændene  i  vores 
subcamp,  der  gjorde  hele 
forskellen,  udtaler  Jørgen 
Paulsen,  AP-spej  der  leder 
fra  Danmark. 

Blandede  underlejre 

Lejren  var  i  lighed  med  tid- 
ligere nordiske  jamboreer 
inddelt  i  underlejre  (sub- 
camp Joseph,  Brigham, 
Kirtland,  Emigration  og 
RoUing-on),  som  alle  havde 
patruljer  fra  alle  de  delta- 
gende lande. 

-  Lejrens  succes  skyldtes 
ikke  kun  det  meget  flotte 
sommervejr  og  de  blå  Ve- 
sterhavsbølger  få  hundrede 
meter  fra  teltdøren,  men 
også  den  fine  organisering 
under  ledelse  af  Karl-Ove 
Ilskov. 

»Gamle  Ugle,«  som  han 
også  blev  kaldt,  fik  opgaven 
som  leder  af  jamboreen 
mens  han  endnu  var  Kir- 
kens spejderleder  for  hele 
Danmark. 

Ældste  Rosengren  var  en  af  de  fuldtidsmissionærer  der  bemandede  udstillingen.  (FOTO:  HN). 


-  Man  opdager  selvføl- 
gelig altid  noget,  der  kunne 
være  gjort  bedre  eller  an- 
derledes, siger  Karl-Ove, 
men  i  det  store  hele  forløb 
lejren  fint.  Både  drengene 
og  de  mange  voksne  ledere 
fik  styrket  deres  kammerat- 
skab på  tværs  af  de  nordi- 
ske landegrænser. 

Ørkenvandring 
i  Råbjerg  Mile 

Lejrens  aktiviteter  var  byg- 
get op  på  traditionel  vis  ef- 
ter forbillede  fra  de  tidligere 
nordiske  jamboreer:  an- 
komst fredag,  lejropbygning 
fredag  og  lørdag.  Søndag, 
kirkemøder  og  kulturdag. 
Mandag  og  tirsdag  var  der 
éndags  hike  på  skift  for  lejr- 


deltagerne  under  16  år, 
mens  de  16- 17-årige  tog  af- 
sted på  en  tredagsøvelse 
med  blandt  andet  en  »ør- 
kenvandring« i  Råbjerg  Mi- 
le. 

Missionærerne  var  med 

Et  af  de  nye  indslag  i  for- 
hold til  tidligere  nordiske 
jamboreer  var  en  udstilling 
om  Kirken  i  Nordjylland 
bemandet  af  to  lokale  mis- 
sionærer i  hele  lejrperio- 
den. Udstillingen  var  virke- 
lig godt  besøgt,  især  af  de 
mange  danske  og  udenland- 
ske cykel-turister,  som  fulg- 
te cykelstien  langs  den  jy- 
ske vestkyst. 

Nordjylland  har  jo  en 
særlig  plads  i  Kirkens  histo- 


rie for  Danmark  med  bl.a. 
mange  emigranter  og  heraf 
fremtrædende  ledere  i  Kir- 
ken. Nu  kan  der  så  føjes  til 
historien,  at  lejren  udgjorde 
den  hidtil  største  forsamling 
af  aronske  præstedømme- 
bærere nogensinde  på 
dansk  jord. 

Vor  tids  riddere 

Under  søndagens  nadver- 
møde  i  den  fri  natur  fik 
man  et  godt  indtryk  af  den 
betydning,  spejderprogram- 
met har  for  de  unge. 

Marcus  fra  Kerva,  Fin- 
land talte  om,  hvordan 
spejder  lovene  er  baseret  på 
de  gamle  ridderlove: 

-  1  dag  er  spejderbevæ- 
gelsens idealer  med  til  at 

Søndagens  møde  er  besøgt 
af  begge  stavspræsidenter 
samt  præsident  Doxey  fra 
områdepræsidentskabet. 
(FOTO:  HN). 


skabe  et  sundt  samfund, 
sagde  Marcus.  Han  fortsatte 
med  at  forklarer,  at  SDH- 
spejderne  i  kraft  af  deres  ef- 
terlevelse af  disse  love,  har 
en  vigtig  indflydelse  for  at 
skabe  mere  medmenneske- 
lig respekt  og  forståelse  i 
verden. 

Navnebroderen  Marcus 
fra  Helsingorg  fortsatte  med 
at  fremhæve,  at  sand  efter- 
levelse af  disse  spejderlove  i 
virkeligheden  består  i  at 
følge  Jesu  Kristi  lærdomme, 
endda  på  en  meget  inspire- 
rende og  spændende  måde. 

Peter  fra  Horsens  talte 
om,  at  spejderprogrammet 


sammen  med  seminar  har 
stor  uddannelsesmæssig  be- 
tydning. 

-  Det  giver  os  styrke  og 
ballast  til  at  klare  udfor- 
dringer og  hjælper  os  der- 
ved til  at  opfylde  vores  mis- 
sion i  livet,  sagde  Peter. 


Næste  gang  i  Sydsverige 

Lejren  blev  besøgt  af  begge 
danske  stavspræsidenter  i 
fuld  spejderuniform,  regio- 
nalrepræsentanten samt 
præsident  Doxey  fra  områ- 
depræsidentskabet. 
Nordiske  AP-spejdere 


kan  allerede  nu  glæde  sig 
til  næste  jamboree  i  Syd- 
sverige 1997. 

Helge  Nørrung  er  medlem 
af  Københavns  I .  Ward  og 
arbejder  som  media  specialist  i 
regionens  informationstjeneste. 


Følgende  er  glemte  sager  der  er 

fundet  på  eller  efter  lejren  »Far  West«  94 


Sagerne  ligger 
i  depot  hos: 

K.O.  Ilskov 
Langegade  55 
5300  Kerteminde 
Tlf.  6532  2500 

Sager  kan  afhentes  eller  for- 
sendes for  egen  regning  til 
og  med  3L12.94,  hvorefter 
sagerne  vil  blive  kasseret  el- 
ler givet  til  et  genbrugscen- 
ter. 

""Liggeunderlag,  gråt 

*  Liggeunderlag,  Grøn/grå 

*  Poncho  m/hætte,  lappet 
med  grå  tape 

*  Rygsækbetræk,  kaki 

*  Soveposebetræk,  kaki 

*  Soveposebetræk,  blå 

*  Sort  pung  m/sammenfol- 
det mulepose 


*  Orange  regnfrakke, 
størelse  14  år 

*  Blå  regnfrakke  m/Rød/ 
Grøn  makering, 
størelse  12  år 

*  Håndbold 

*  Amerikansk  skovl 

*  Badehåndklæde,  stort  lys 
orange 

*  Håndklæde,  almindeligt, 
grøn  oliven 

*  Håndklæde,  lille,  lyslilla 
m/mønster 

*  Badehåndklæde,  gult 
m/elefantmønster 

*  Håndklæde,  blå 
m/mønster 

*  Viskestykke,  hvid  m/rød 
kant 

*  viskestykke,  hvid  m/lilla 
og  grå  striber 

*2  spejdertørklæder,  danske 

*  2  spejdertørklæder  finske 
med  læder 


*T-shirt,  lysgul,  str.  12  år 
*T-shirt,  grå  m/tryk  og  tek- 
sten HoUydays,  str.  13  år 

*  Træningsdragt  overdel, 
grøn/lyseblå/mørkblå 
m/lynlås 

*  Træningsdragt  overdel, 
Rød/grøn  med  tryk  tigers 
str.  13  år 

*  Træningsdragt  overdel, 
lys  lilla 

*  Lange  bukser,  lys  grå 
lærred  m/messing  mærker 

*  Cykelshorts,  rød  str.  12  år 

*  Badebukser,  mørk  blå 
m/hvide  sidestriber, 
mærket  Rumbo 

*  Badeshorts,  lys  grønn 
m/mønster,  str.  M 

*  Badebukser,  blå  m/hvide 
og  røde  småblomster, 
str.  voksen 

*  Tørklæde,  blå  m/hvide 
prikker 


*  Sokker,  5  par 

*  Underbukser,  3  par 
*Garment  underdel,  str.  34 
*Økse,  u  skede 

*  Stiksav  m/skær  på  begge 
sider  af  klingen 

*  Kompas  m/mærket  Boy 
Scout  og  America  m/rød 
snor 

*  Tennisbold,  lys  gul 

*  Tørklædering,  brun  læder 

*  Tørklædering,  blå  snor 

*  Dyb  plasttallerken,  mørk 
plast 

*  Lommelygte,  lys  blå 
*Kop,  hvid  plast 

*  Spiseske,  5  stk. 

*  Gaffel,  2  stk. 
*Kniv,  3  stk. 

*  Teske,  1  stk. 

*  Spisebestik,  1  sæt 

*  teltpløkker,  3  stk. 
*Dolk,  plastskede,  brun 

*  Samfundshj  ælper 

Præsident  Hunter 
besøger  Schweiz 


For  første  gang  siden 
præsident  Howard 
W.  Hunter  den 
5.  juni  1994  blev 
Kirkens  profet, 
forlader  profeten 
USA  for  at  besøge 
de  hellige 


Præsident  Hunter  be- 
søgte i  august  Schweiz 
for  at  deltage  i  en  række 
møder.  Under  besøget  fik 
han  også  tid  til  at  se  sig  om- 
kring og  besøge  nogle  af 
Schweiz'  mest  berømte  se- 
værdigheder. 

Præsident  Boyd  K.  Pack- 
et, den  præsiderende  biskop 
Merrill  J.  Bateman  og  bi- 


skop H.  David  Burton  fra 
det  præsiderende  biskopråd 
og  deres  hustruer  ledsagede 
profeten. 

Besøgte  uofficielt  et  ward 

Profeten  og  søster  Hunter 
besøgte  »uofficielt«  et  ward 
i  Lausanne,  som  tilhører 
staven  i  Geneve,  søndag  d. 
14  august. 

Samme  aften  talte  profe- 
ten ved  en  fireside  på  det 
store  Palace  Hotel  i  Gene- 
ve. 

Mandag  morgen  besøgte 
profeten  og  søster  Hunter 
templet  i  Zolikoffen.  Profe- 
ten mødtes  med  tempel- 
præsidenten og  dennes  hu- 
stru og  talte  også  til  alle 
fialdtidsmissionærerne,  der 
arbejder  i  templet  i 
Schweiz.  Profeten  takkede 


dem  for  det  arbejde,  de  ud- 
fører, og  for  de  ofre,  de  per- 
sonligt yder  for  at  kunne 
tjene  i  Herrens  hus. 

Da  profeten  og  søster 
Hunter  ankom  til  templet 
blev  de  budt  velkommen  af 
en  gruppe  hellige  fra  Itali- 
en, og  da  de  forlod  templet 
blev  de  mødt  af  en  anden 
gruppe  af  medlemmer  fra 
Italien,  som  sang  for  profe- 
ten på  italiensk. 

7000  medlemmer 
i  Schweiz 

Ved  fires  iden  søndag  aften 
talte  profeten  om  Kirkens 
vækst  i  Schweiz.  Han  for- 
talte hvordan  ældste  Loren- 
zo  Snow  i  1851  sendte 
Thomas  Stenhouse  til 
Schweiz  for  at  prædike 
evangeliet.  Ældste  Snow, 
som  dengang  var  medlem  af 
De  Tolvs  Råd,  krydsede  Al- 
perne i  et  kraftigt  snevejr 
for  at  mødes  med  ældste 
Stenhouse  og  indviede  ved 
den  lejlighed  landet  til  mis- 
sionering. 

Præsident  Hunter  fortal- 
te at  arbejdet  ikke  altid  gik 
lige  let  i  Schweiz,  men  at 
det  langsomt  men  sikkert 
gik  fremad.  Kirken  har  på 
nuværende  tidspunkt  7000 
medlemmer  i  Schweiz,  for- 
delt på  tre  stave  og  to  mis- 
sioner. 


Profeten,  forrest  i  hilledet, 
tager  en  lille  hvilepause  i  de 
schweiziske  alper.  Matterhorn 
danner  baggrund  for  den 
store  gruppe,  der  ledsagede 
præsident  Hunter. 
(FOTO:  CN). 


Præsident  og  søster  Hunter 
under  deres  besøg  i  Schweiz. 
(FOTO-.CN). 


-  Og  så  er  der  selvfølge- 
lig det  smukke  tempel  i 
Zollikofen,  sagde  præsident 
Hunter. 

Sammen  med  sin  kone 
besøgte  profeten  flere  se- 
værdigheder i  bjergene, 
bl.a.  bjerget  »Stitlhorn«. 
For  at  nå  toppen  er  det 
nødvendigt  at  tage  4  for- 
skellige svævebaner,  hvilket 
profeten  og  hele  rejseselska- 
bet gjorde. 

Meget  kort  varsel 

Wardet  som  profeten  og  sø- 
ster Hunter  besøgte,  var 
glædeligt  overrasket  over 
besøget. 

-  Profetens  tilstedevæ- 
relse ved  vores  nadvermøde 
gjorde  søndag  til  en  meget 
speciel  dag,  fortæller  søster 
Magnin,  biskoppens  kone. 

Biskoppen  havde  kun  få- 
et halvanden  dags  varsel 
om  profetens  besøg,  så 
mange  timer  blev  brugt  på 
at  ringe  rundt  og  fortælle 
alle  wardets  medlemmer  om 
den  dejlige  hændelse.  Kir- 
kesalen var  da  også  fyldt  til 
bristepunktet. 

CN 

Den  danske  delegation  ankommer  til  Oslo.  (FOTO:  EP) . 


En  speciel  uge  hver 
sommer,  hvor  enUge 
i  Norden  i  alderen 
fra  30  år  og  op  har 
mulighed  for  at 
dyrke  gamle  og  nye 
venskaber 

I år  var  det  Norges  tur  til 
at  stå  for  arrangementet, 
og  de  havde  valgt,  at  det 


skulle  foregå  i  hovedstaden. 
Oslo  er  en  dejlig  by,  der  har 
mange  spændende  attrakti- 
oner at  byde  på  -  meget 
mere  end  vi  kunne  nå  på 
en  kort  uge.  Især  da  der  og- 
så var  arrangeret  en  række 
spændende  workshops.  Her 
var  der  tilbud  om  klasser  li- 
ge fra  indianerfolkets  hem- 
meligheder til  hvordan  man 
kontakter  folk  uden  for  Kir- 
ken. Der  var  bl.a.  mulighed 


for  at  gå  retssagen  mod 
Kristus  nærmere  i  dybden. 

-  Jeg  personligt  har  al- 
drig før  spekuleret  over, 
hvor  mange  lovbrud  der 
rent  faktisk  blev  foretaget, 
da  Kristus  blev  taget  til  fan- 
ge, fortæller  Eva  Pallesen, 
en  af  deltagerne  fra  Køben- 
havns Stav. 

Der  var  mulighed  for  at 
lære  mere  om  slægtsforsk- 
ning, tidens  tegn  og  om 


hvordan  vi  kan  være  et 
»lys  for  vores  omverden«. 
En  workshop  omhandlede 
vejen  Moses  vandrede  og 
en  anden  informerede 
deltagerne  om  Amnesty  In- 
ternational, den  store  inter- 
nationale hjælpeorganisati- 
on. 

-  Det  har  været  utrolig 
interessant,  sagde  Karin  Pe- 
tersen fra  Københavns  4. 
Ward.  Vi  som  almindelige 

Deltagere  i  den  yngre  EV-gruppe  deltager  i  en  udflugt  til  Vige- 


mennesker  kan  gøre  noget 
for  at  hjælpe.  Vi  kan  måske 
ikke  hjælpe  alle,  men  i 
hvertfald  et  enkelt  menne- 
ske, og  uden  at  det  kræver 
så  meget  andet  af  os  end,  at 
vi  skriver  nogle  breve. 

Endelig  var  der  en  virke- 
lig interessant  workshop  om 
Mayafolket  og  pyramider- 
nes hemmeligheder. 

Dette  udbud  af  kurser  og 
workshops  var  selvfølgelig 
meget  mere  end  der  kunne 
nås  på  en  uge.  Men  da  EV 
dækker  en  meget  stor  al- 
dersgruppe af  mennesker 
med  mange  interesser,  var 
det  godt  at  have  noget  at 
vælge  imellem. 

Specielle  udflugter 

Der  var  i  år  arrangeret  nog- 
le specielle  udflugter  for 
den  yngre  del  af  EV  grup- 
pen, og  de  ture  var  en  stor 
succes.  Den  ene  dag  var  der 
havnerundfart,  museumsbe- 


Der  bkv  danset  til 
Sydamerikanske  rytmer, 
og  gulvet  var  godt  fyldt  op. 

(FOTO:  EP). 

søg  og  mange  deltagere 
endte  dagen  med  at  bade  i 
en  dejlig  norsk  sø.  En  an- 
den dag  skulle  vi  se  Vige- 
lands skulpturpark,  og  det 
er  en  oplevelse,  man  ikke 
bør  gå  glip  af,  hvis  man  er  i 
Oslo. 


-  Vi  havde  dog  valgt  den 
dag,  hvor  de  der  havde  bedt 
om  regn  fik  deres  bønner 
hørt,  og  himmelens  sluser 
virkede  meget  åbne,  fortæl- 
ler Eva.  Så  nogle  holdt  kun 
ud  til  et  kort  kik  på  de  første 
skulpturer,  mens  de  »hårdfø- 


re« -  steppede  og  sang 
»Singing  in  the  Rain«  -  så 
størstedelen  af  skulpturerne 
og  derefter  gennemførte  den 
planlagte  baseball  kamp  un- 
der ledelse  af  et  par  ameri- 
kanske missionærer.  Da  de 
alligevel  var  blevet  våde,  af- 


To  små  havfruer  fra  det  danske  kulturprogram. 
(FOTO:  EP). 


Det  hele  endte  i  fryd  og  gammen. 

(FOTO:  EP). 


sluttede  de  udflugten  med 
en  vandkamp  i  parkens 
springvand.  Derefter  var  det 
nu  også  godt  at  komme  til- 
bage til  skolen  og  få  et 
varmt  brusebad  og  lidt  mad 
fra  picknicen,  som  p.g.a. 
vejret  var  flyttet  til  skolen. 


Fester  hver  aften 
Aftenerne  var  altid  fælles 
og  blev  holdt  i  en  af  Oslos 
kirkebygninger.  Musikken 
var  meget  varierende,  og  to 
aftener  var  der  levende  mu- 
sik. Den  ene  gang  var  det 
harmonikamusik,  og  fredag 


aften  var  det  latinameri- 
kanske rytmer,  der  lød.  Det 
sidste  krævede  en  god  kon- 
di, hvis  man  var  på  danse- 
gulvet hele  den  aften.  En  af 
ugens  aftener  var  der  et 
kulturprogram  med  optræ- 
den fra  de  enkelte  lande. 
Finland  havde  valgt  at  skil- 
dre forskellige  episoder  fra 
Mormons  Bog,  Sverige  sang 
forskellige  svenske  sange, 
mens  Danmark  og  Norge 
begge  havde  valgt  et  even- 
tyr. Danmark  opførte  den 
rigtige  udgave  af  H.C.  An- 
dersens »Den  lille  Hav- 
frue«. Den  endte  noget  an- 
derledes end  Disneys  udga- 
ve, men  havde  dog  en  god 
pointe. 

Norge  havde  valgt  at  op- 
føre »Snehvide  og  de  syv 
små  dværge.«  De  havde 
den  fordel,  at  de  havde 
kunnet  lave  kulisser  og  sto- 
re kostumer  i  forvejen,  da 
de  ikke  var  begrænset  af  en 


På  havnerundfart  i  Oslo. 
(FOTO:  EP). 


kufferts  størrelse.  Det  var  et 
flot  og  meget  gennemført 
stykke.  I  det  hele  taget  var 
det  en  underholdende  af- 
ten. 

Hvis  du  ikke  vidste, 
hvad  Special  Nord  er,  har 
du  forhåbentlig  en  god  idé 
om  det  nu.  Det  er  nemlig 
som  alt  andet  lige  det,  som 
deltagerne  gør  det  til.  Så 
selvom  der  var  ting,  der  ik- 
ke helt  var,  som  de  kunne 
ønskes  ved  sådan  et  stort 
arrangement,  så  er  det,  som 
en  udtrykte:  »Menneskene, 
der  er  vigtigst«,  og  der  var 
mængder  af  gode  venner  i 
evangeliet  at  finde  for  dem, 
som  søgte  og  turde  gå  lidt 
ud  over  sine  grænser. 

Vi  ses  til  næste  år,  hvor 
det  er  Århus  stav,  der  står 
for  Special  Nord.  Det  bliver 
i  uge  27  på  Fanø.  Så  hvis 
du  er  enlig  og  over  30  år,  så 
sæt  allerede  nu  kryds  i  ka- 
lenderen. 

RED 

Referat  indsendt  af 
Eva  Pallesen,  der  arbejder 
som  EV  repræsentant 
i  Københavns  Stav. 

12-14  årige  på  glatis 
i  Århus  Stav 


Bikubepiger  og  diakoner  fra  Århus  Stav  mødes  til  en  dejlig  fællesaktivitet 


Præsident  Hinckley  indvier 
gæstehjemmet  i  Stockholm 


Der  blev  i  Århus  Stav  i 
juli  måned  arrangeret 
en  spændende  diakon  og 
bikubedag.  Alle  deltagere 
mødtes  kl.  14-00  for  først  at 
skøjte  i  3  timer.  Det  var  jo 
ikke  nogen  dum  idé  det 
varme  vejr  taget  i  betragt- 
ning. 

Dejligt  nedkølede  vend- 
te hele  flokken  tilbage  til 
kirken,  hvor  et  par  søstre 
havde  sørget  for  mad  til  de 
sultne  unge  mennesker. 

Om  aftenen  var  der  dans 
i  et  flot  pyntet  lokale.  Det 
var  virkeligt  vidunderligt  at 
se  de  unge  mennesker.  De 
havde  allesammen  klædt 
sig  om  til  festen,  og  både 
piger  og  drenge  havde  gjort 
sig  pænt  i  stand. 

1  løbet  af  aftenen  blev 
der  brugt  balkort,  og  de  un- 
ge morede  sig  meget  ved 
bl.a.  ballondansen.  Lækre 
forfriskninger  mangelede 
der  heller  ikke. 

Et  par  dejlige  piger  fra 
Frederikshavn.  Maria 
Kristensen,  tv,  og  Cecilie 
Larsen,  th. 

(FOTO:  Hanne  Klitgård) 


Børn  og  unge  gik  opløf- 
tede fra  arrangementet  og 
en  tak  for  en  rigtig  god  dag 
skal  lyde  til  alle  involveret. 

Referat  indsendt  af  Hanne 
C.  Klitgård,  2.  råd^ver  i 
Århus  Stavs  UP. 


Musik  var  der  også. 
Her  ses  klavermesteren 
Henrik  B .  Madsen  og 
sangfuglen  Karen  Andersen. 
(FOTO:  Hanne  Klitgård) . 


Præsident  Hinckley  indvier 
ny  længe  til  gæstehjemmet. 
(FOTO:  Nordstjernen) . 


I forbindelse  med  områ- 
dekonferencen i  Sverige 
i  år  indviede  præsident 
Hinckley,  første  rådgiver  i 
Det  Første  Præsidentskab, 
den  nye  fløj  af  gæstehjem- 
met. Tilbygningen  skal  huse 
tempelraiissionæreme  der 
tjener  i  Stockholm  templet 
enten  som  fuldtidsmisi- 
sonærer  eller  i  en  længere 
periode. 

Tilstede  ved  ceremonien 
var  to  af  Hanninges  kom- 
munes ledere,  samt  repræ- 
sentanter fra  arkitekt-  og 
byggefirma. 

Byens  ledere  udtrykte 
glæde  over  Kirkens  frem- 


gang og  vækst  og  overrakte 
præsident  Hinckley  byens 
vådenskjold  i  glas. 

Præsident  Hinckley  for- 
talte i  sin  tale  at  Kirken 
hvert  år  byger  fra  350  til  400 
kirkebygninger  og  at  Kirken 
nu  har  55  templer  der  virker 
eller  er  under  opførelse.  Han 
talte  om  den  uselviske  tje- 
neste der  finder  sted  i  temp- 
let og  om  vigtigheden  af  at 
udføre  tempelarbejde. 

1  sin  indvielsesbøn  bad 
han  til  at  den  nye  bygning 
måtte  være  en  tryg  og  be- 
kvem bolig  for  dem  der  skal 
bo  der. 

Nordstjernen 

UP  spejderlejr 
i  Århus  Stav 


o 

Unge  piger  og  ledere  fra  Århus 

Stav  drager  atter  ud  for  at  opleve  naturen 

og  hinandens  selskab 


Alle  deltagere  er  morgenfriske  og  parat  til  dagens  strabadser. 
(FOTO;  D.H.). 


Mandag  d.  27.  juni 
1994  var  det  igen  tid 

o  '~' 

til  UP'lejr  i  Århus  Stav. 
Ved  middagstid  var  50  fri- 
ske unge  piger  og  deres  le- 
dere  samlet  i  lejren  ved  Vis' 
singehytten  i  Vissing  nær 
Hadsten  og  Randers. 

Solen  skinnede  fra  en  sky- 
fri himmel,  og  allerede  første 
dags  aften  lyste  mange  næser 
solrøde  i  mørket.  Allerede 
næste  morgen  måtte  endnu 
flere  erfare,  at  ben  og  arme 
også  med  taknemlighed  ville 
modtage  en  god  solfaktor- 
creme. Det  varede  da  heller 
ikke  længe,  før  vandpj  askeri- 
et var  godt  i  gang. 


Selv  i  25°  varme  er  det 
kolde  vand  meget  koldt.  I 
hvert  fald  hvis  man  skal 
dømme  efter  de  høje  skrig 
og  skrål. 

Lejren  opbygget 
Lejren  blev  lidt  efter  lidt 
bygget  op,  også  selv  om 
nogle  af  pigerne  efterlyste 
en  lige  lineal  at  måle  med 
da  køkkenbordet  skulle  rej- 
ses. 

Dette  fandtes  ikke,  men 
til  gengæld  fortjener  piger- 
ne fra  Fredericia  en  præmie 
for  »det  kunstneriske  ind- 
tryk«, deres  ekstra  snore  her 
og  der  gav.  Disse  hjalp  nok 


med  til  at  holde  bordet  no- 
genlunde oprejst,  men  det 
var  dog  underforstået,  at 
man  måtte  se,  men  ikke  rø- 
re. 

Lejren  indeholdt  også 
luksuøse  genstande,  såsom 
en  stor  flot  ovn,  der  flittigt 
producerede  boller  og  brun- 
sviere,  et  nedgravet  køle- 
skab og  en  »affaldspedal- 
spand  å  la  spejder.« 

Blodig  overraskelse 

Tirsdag  fik  både  piger  og  le- 
dere en  større  forskrækkel- 
se, da  de  stod  ansigt  til  an- 
sigt med  bloddryppende 
AP'er,  som  havde  brug  for 


førstehjælp.  Michael  Paul- 
sen fra  Randers  havde  på 
meget  livagtig  vis  »arrange- 
ret« diverse  ulykker  og  un- 
derviste i  førstehjælp. 

Her  erfarede  en  del  del- 
tagere, at  man  kan  blive 
udsat  for  meget  alvorlige  si- 
tuationer -  og  de  fleste  føl- 
te nødvendigheden  af  at  få 
opfrisket  glemt  viden. 

Bagefter  stod  menuen 
på  »brændenældebøffer«, 
men  som  lejravisen  skriver: 
»Da  denne  fortrinlige  ret 
ikke  så  at  sige  tiltalte  alle, 
blev  der  i  5  ud  af  7  lejre 
foretaget  nogle  mindre  æn- 
dringer.« 


Søster  Dagmar  Hinrichsen  tænder  op  i  bålet  hos  lederne. 
(FOTO:  D.H.). 


Deltagere  fra  hele  lejren  gør  brug  af  det  solide  køkkenbord. 

(FOTOtD.H.). 

Natløb 

I  løbet  af  natten  kom  så  det 
(u)ventede  natløb,  som  en 
del  af  stavens  AP  spejdere, 
ivrigt  og  med  stor  forvent- 
ning, havde  planlagt. 

Lejravisen  skriver  dagen 
efter:  »Mystikken  bred- 
te sig  omkring  løbet.  Var 
det  rigtige  kort?  Var  løbet 
for  langt  eller  kortet  for 
kort?«  Disse  spørgsmål 
forbliver  ubesvaret,  men 
adskillige  anstrengelser 
blev  lagt  i  tæt  krat,  kokas- 
ser, myggestik  og  store  hul- 
ler i  en  mark,  før  pigerne 
selv  afsluttede  løbet,  til 
drengenes  store  fortrydelse. 
Senere  på  ugen  gennemfør- 
tes et  mindre  natløb  med 


succes. 


Torden  og  regn 

Onsdag  oprandt  med  lyn 
og  torden  og  i  buldrende 
tordenregn  forestod  Oden- 
se flaghejsningen,  hvoref- 
ter hele  lejren  »flaå  u« 
(fynsk)  efter  nattens  stra- 
badser. Alle  så  med  for- 
ventning frem  til  aftenens 
væld  af  kager  m.m.  som 
forældre,  venner  og  be- 
kendte medbragte  til  be- 
søgsaftenen. 

Torsdag  stod  på  20  km 
hike  og  en  hel,  rå  kylling 
som  belønning. 


Der  blev  kæmpet  bravt 
for  at  gennemføre  hiken,  og 
kyllingen  blev  vist  også  nok 
stegt.  Men...  så  var  det  også 
rart  at  vende  hjem  til  lejren 
og  få  flamberede  popcorn 
til  dessert. 

Nyt  lejrprogram 

Hele  lejren  blev  gennem- 
ført efter  det  nye  og  forbed- 
rede UP-spejderprogram, 
som  giver  pigerne  mulighed 
for  at  fuldføre  mål  og  opnå 
belønninger  for  deres  viden 
og  færdigheder  omkring 
spejderlivet. 

Der  er  lagt  stor  vægt  på 
miljøet  og  naturen  som 
Guds  skaberværk.  Mange  af 
pigerne  arbejdede  flittigt  for 
at  fuldføre  belønningspro- 
grammet  og  havde  mange 
gode  og  åndelige  oplevelser 
ved  dagligt  studium  af  skrif- 
terne og  ved  at  være  op- 
mærksom på  naturen. 

Et  dejligt  vidnesbyrdmø- 
de  lørdag  afsluttede  lejren, 
og  alle  drog  hjem  med  en 
glad  forventning  om  et 
varmt  bad  og  en  hårtører. 

Tak  for  en  herlig  og  sjov 
lejr.  Vi  glæder  os  til  at  se 
jer  igen  til  næste  år. 

Dagmar  Kastherg  Hinrich- 
sen,  UP  præsidentinde  i 
Århus  Stav. 


Lejrhåndbog  til 
Unge  Piger 


Bagest  i  iejrhogen 
er  der  et  vigtigt 
afsnit  for  Unge 
Pigers  lexkre. 


På  Nordisk  Disrrihu- 
tionscenter  kan 
man  nu  få  Unge  Pigers 
Lejrhåndbog  (34573 
1  10),  som  bl.a.  beskriver 
hvordan  Unge  Plger^  le- 
dere skal  planlægge  og 
gennemføre  en  UP- 
lejr. 


Et  andet  aisnit  i  den 
ny  bog  beskriver  en  ræk- 
ke opgaver  som  pigerne 
skal  udføre. 

Endelig  findes  der  et 
afsnit  med  oplysninger 
og  forslag  til  aktiviteter. 
Denne  ny  og  spændende 
UP-boL'  ko'-ter  25  Kr. 

»♦♦♦for  videre  skal  du  jo! 


« 


Københavns  Stavs 
UP -lejr  blev  i  år 
afholdt  i  en  skov 
udenfor  Korsør 


Prøv  at  forestille  dig,  at 
være  tvunget  til,  i  ba- 
gende hede,  at  vade  hen- 
over en  strandbred  fyldt 
med  sten.  Når  du  er  gået 
tilstrækkeligt  længe,  når  du 
frem  til  en  næsten  lodret 
skrænt,  som  du  skal  klatre 
opad. 

Når  du  kommer  op,  står 
du  og  sunder  dig  lidt,  før  du 
ser  dig  omkring  for  at  få  øje 
på  den  post,  som  din  leder 
har  sendt  dig  ud  for  at  fin- 
de. Pludselig  får  du  øje  på 
et  stykke  hvidt  papir,  der 
hænger  på  et  træ.  Du  bru- 
ger dine  sidste  kræfter  på  at 
slæbe  dig  derhen,  og  læser 
hvad  der  står:  »Desværre 
dette  er  en  nitte.  Her  er  lidt 
slik  som  trøst!« 

Du  kigger  ned  i  posen, 
der  engang  har  indeholdt 
noget,  der  skulle  forestille 
at  være  slik.  Men  vingum- 
mierne har  hængt  et  par  ti- 
mer i  den  bagende  sol  og  er 
ret  flydende. 

Det  slår  dig  næsten  helt 
ud,  og  du  må  sætte  dig  lidt 
ned,  før  du  kan  gå  videre, 
for  videre  skal  du  jo,  du  må 
fuldføre  din  mission. 

For  at  finde  den  næste 
post  skal  du  bane  dig  vej 
gennem  stikkende  grene, 
mens  du  hele  tiden  må  væ- 
re på  vagt  overfor  dine  snu 
modstandere... 

Nu  tror  du  måske,  at 
dette  er  et  eller  andet  der  er 
hentet  fra  en  jægersoldats 
dagbog.  Men  det  er  faktisk 
ikke  andet ,  end  hvad  de 


Pc 

(Fo 


Andersen 


'tangere. 


ca.  50  unge  piger  fra  Kø- 
benhavns Stav  var  udsat  for 
på  den  omkring  13  kilome- 
ter lange  heik,  på  den  årlige 
UP-lejr. 

Jyderne  var  ikke  med 

Det  var  igen  i  år  Str.  Stine 
Ilskov  og  Str.  Anne  Dalga- 
ard, der  var  med  som  lede- 
re. Lejren  blev  afholdt  på 
en  lidt  anden  måde  end  de 
tidligere  år,  idet  vi  sidste  år 
var  sammen  med  Aarhus 
Stav.  Der  var  flere  der  var 
kede  af,  at  man  ikke  gentog 
dette  i  år.  Dog  syntes  man 
bedre,  at  man  kunne  være 
sammen  allesammen,  når 
man  ikke  var  så  mange. 


Da  Københavns  stavs  UP 
vovede  sig  ud  i  Storebælts 
bølger.  (Foto:  WG) . 


Hele  ugen  blev  der  øvet 
på  UP-sangen,  der  var  skre- 
vet specielt  til  lejligheden 
af  Str.  Sonja  Kristoffersen. 
En  af  dagene  blev  der  også 
lavet  fakler.  Det  var  så  me- 
ningen, at  vi  skulle  synge 
sangen  samtidig  med,  at  vi 
stod  med  faklerne.  Selvføl- 


gelig var  stearinen  vi  frem- 
stillede faklerne  af  lyserød  - 
det  var  vel  en  pigelejr! 

Første  år  med  Kirkens 
nye  UP-program 

Det  var  første  år,  vi  prøvede 
det  nye  UP-lejrprogram,  der 
lige  er  blevet  oversat  til 

Københavns  3.  word  viser  hvordan  VP  kører  hil. 
(Foto:  WG). 


dansk.  Det  er  et  hæfte,  der 
indeholder  en  lang  række 
mål,  man  kan  udføre  på  pi- 
gele j  ren.  Der  er  forskellige 
mål  alt  efter  hvilket  år  man 
deltager  i  pigelejren.  Nogle 
mål  kræver  at  man  finder 
ud  af  noget  om  det  område, 
man  har  slået  lejr  i,  eller  at 
man  dagligt  skal  læse  i 
skriften. 

Til  forældreaftenen  hav- 
de hvert  ward  forberedt  et 
lille  indslag,  som  de  opførte 
foruden  at  alle  var  med  til 
at  synge  UP-sangen.  Der 
var  flere  der  udfoldede  sig  i 
den  musikalske  afdeling, 
blandt  andet  Slagelse,  Tine 
Andersen  og  Co.  fra  Roskil- 
de og  Københavns  4.  ward, 
der  rappede,  så  træerne  ry- 
stede. 


Samme  aften  var  det 
natløb,  hvor  vi  blandt 
andet  skulle  morse  og  følge 
jernstangen.  Da  vi  kom 
hjem,  havde  lederne  bagt 
boller  og  varmet  kakao. 

Der  herskede  selvfølgelig 
stor  forvirring  den  sidste 
dag.  Alt  skulle  pilles  fra 
hinanden,  fedtfældeme 
skulle  fyldes  op  og  teltene 
tages  ned.  Det  vrimlede 
med  piger,  der  styrtede 
rundt  og  krammede  hinan- 
den mindst  et  par  gange  og 
snakkede  om,  at  de  skulle 
hjem  og  i  bad. 

Men  alle  kom  dog  afsted 
til  sidst,  efter  endnu  en  vel- 
lykket pigelejr. 

Wendy  Gram 
UP 'deltager  i  Københavns 
Stavs  pigelejr 


* 


Præsident  og  søster  Johnson 

på  besøg  hos  Londons  borgmester 


Historisk  besøg  for  Kirken 
For  første  gang  i  Kirkens  hi- 
storie i  England  er  en  af 
Kirkens  ledere  blevet  invi- 
teret til  at  besøge  Londons 
borgmesters  historiske  resi- 
dens, Mansion  House. 

Områdepræsidenten  for 
Kirkens  Nordeuropæiske 
område,  Præsident  Ken- 
neth Johnson,  var  sammen 
med  sin  kone  Pamela  per- 
sonligt inviteret  på  besøg  af 
Londons  borgmester. 

Bror  og  søster  Johnson 
blev  modtaget  i  den  veneti- 
anske stue  af  borgmesteren 
Paul  Newell  og  hans  kone 
Penelope  Newell. 

Borgmesteren  og  hans 
kone  planlægger  senere  på 


året  en  rejse  til  USA,  hvor 
de  skal  besøge  Californien 
og  Utah.  De  havde  fået 
kontakt  til  Kirken  gennem 
et  medlem  af  familien. 

Skal  besøge  Utah 

Ældste  og  søster  Johnson 
overrakte  borgmesteren  et 
eksemplar  af  bogen  Our 
searchfor  happiness,  som  er 
ældste  M.  Russell  Ballards 
nyeste  bog.  Bogen  vil  give 
borgmesteren  og  hans  kone 
indsigt  i  Kirkens  lære,  dens 
medlemmers  opfattelse  og 
deres  levevis. 

Efter  det  korte  møde 
blev  præsident  og  søster 
Johnson  vist  rundt  i  den 
berømte  villa  af  fru  Newell. 


^^^sidetif-   ^^""^-J^^^^Km  -rfriiiinfii  4Bi 

^^tru  PeZ     ''"^^n  medTnS^^^^ 


-  Det  var  meget  venligt 
af  dem  at  modtage  os,  sagde 
præsident  Johnson  og  tilfø- 
jede, at  både  han  og  søster 


Johnson  havde  følt  sig  me- 
get velkomne  og  afslappede 
i  deres  selskab. 

CN 

spejdere  på  jagt  efter 
krybskytternes  ammunition 

Lørdag  den  4  juni  1994  tog  spejderne  fra  Københavns  1.  Ward  af  sted  til  Hareskoven 
for  at  hjælpe  skovfogeden  med  at  fange  2  krybskytter 


Under  ledelse  af  bror 
Kaj  Aage  Gram  var 
unge  spejdere  på  spændende 
jagt  i  Hareskoven.  Det  var 
rygtedes,  at  man  på  egen 
havde  hørt  38  skud  fra  et  par 
ukendte  krybskytter,  og  spej- 
derne fik  til  opgave  at  finde 
de  tomme  patronhylstre. 

To  hylstre  var  allerede 
blevet  fundet,  og  her  lå  der 
beskeder  til  jægerne. 

Før  jagtens  start  var  der 
blevet  givet  detaljerede 
instruktioner  og  forklarin- 
ger om,  hvorledes  kryb- 
skytter ofte  spiser  havre- 
gryn, mens  de  venter  på 
deres  præg. 

Med  disse  vigtige  infor- 
mationer kunne  jagten  be- 
gynde, og  der  blev  da  også 
fundet  både  havregryns  spor 
og  tomme  patroner. 

Efter  at  have  fulgt  mær- 
kelige pindespor,  nydt  flø- 
deboller og  andet  godt  samt 
gået  71  skridt  mod  nord, 
endte  hele  gruppen  ved  en 
flad  sten.  Under  denne  sten 
lå  der  i  et  hemmeligt  rum 
en  kasse  med  et  vigtigt  bud- 
skab, eller  også  var  det  ka- 
rameller. 

Missionen  blev  fuldført 
og  voksne  som  unge  kunne 
glæde  sig  over  dette  hos 
Kaj  Aage  Gram,  som  trak- 
terede. 

Alle  synes  det  var  en 
god  og  spændende  tur  og 
ønsker  at  takke  bror  Gram. 

RED 

Referat  indsendt  af  Qærde- 
smutte  og  Røde  Panter. 

(Alias  Dannie  og  Joseph  fra 
Københavns  I .  Warå.) . 


Glade  deltagere  efter  fuldført  mission.  (FOTO:  KAj  Aage  Gram). 


Spejdere  og  deres  ledere  fra  Københavns  1 .  Ward.  (FOTO:  Kaj  Aage  Gram). 

De  tre  kammerater  har  brugt 
mange  træningstimer  sam- 
men. (FOTO:  SP). 


Ja,  de  havde  nu  godt 
nok  lidt  hjælp  fra 
deres  øvrige  klub' 
kammarater,  men 
alligevel  


Atter  en  gang  har  vi 
blandt  vores  unge  i 
Kirken  produceret  en  grup- 
pe, der  har  udmærket  sig 


Tre  raske  drenge 
snupper  DM 


inden  for  sportens  verden, 
nærmere  betegnet  inden  for 
basketball 

Ikke  mindre  end  tre 
unge  mennesker  fra  to 
ward  i  Københavns  Stav 
har  i  år  som  spillere  i  klub- 
ben BMS  været  med  til  at 
vinde  DM  i  ynglinge-her- 
rerækken. De  tre  holdkam- 
merater er  fra  1 .  Ward: 
Michael  Nørrung  og  Kim 
Paulsen  og  fra  4-  Ward 
Morten  Hansen. 

Alle  har  de  det  tilfælles 
at  de  elsker  basketball  og 
sammen  er  opvokset  i  Kir- 
ken. 

-  Det  begyndte  altsam- 
men mange  år  tilbage,  da  vi 
alle  spillede  drenge-basket  i 
GUF,  fortæller  Michael. 

Efterhånden  som  vi  kom 
op  i  rækkerne  fik  vi  lyst  til 
at  spille  lidt  mere,  end  vi 
kunne  i  GUF,  så  vi  skiftede 
klub  og  er  efter  lidt  omvan- 
dren nu  alle  tre  endt  i  klub- 
ben BMS. 


Michael  Nørrung  forbe- 
reder sig  i  øjeblikket  til  at 
tage  på  mission.  Han  regner 
med  at  komme  afsted  om- 
kring januar  måned.  Det  er 
ikke  så  længe  siden,  at  Mi- 
chael ikke  kom  i  Kirken, 
fortæller  han  selv. 

-  Jeg  var  faktisk  inaktiv 
og  havde  valgt,  at  jeg  ikke 
rigtig  havde  lyst  til  det  der, 
siger  Michael.  Men  ...  min 
familie  var  tålmodige  og 
pressede  mig  slet  ikke.  1  dag 
er  jeg  af  min  egen  fri  vilje 
vendt  tilbage  til  Kirken  og 
evangeliet,  og  jeg  står  me- 
get stærkere,  end  jeg  ellers 
ville  have  gjort. 

-  Jeg  føler  virkelig  godt 
ved  min  beslutning  om  at 
tage  på  mission,  siger  Mi- 
chael, der  arbejder  for  at 
spare  pengene  sammen,  så 
han  kan  komme  afsted  og 
forkynde  evangeliet. 

Kim  Paulsen  går  i  øje- 
blikket i  3.  g  og  er  matema- 
tiker. Han  bruger  lige  som 


både  Michael  og  Morten 
ca.  3  aftener  om  ugen  på  at 
spille  bold,  så  når  man  så 
også  spiller  kampe,  er  der 
ikke  tid  til  så  meget  andet. 

-  At  spille  basketball  på 
højt  niveau  kræver  langt  de 
fleste  af  ens  kræfter,  siger 
Kim,  der  med  glæde  viser 
sin  væg  med  pokaler  og 
medaljer  frem. 

Morten  Hansen  fra  Kø- 
benhavns 4-  Ward  arbejder 
som  piccolo  for  et  revisi- 
onsfirma og  fortæller  Kirke- 
nyt at  han  netop  er  blevet 
kaldet  som  stavsmissionær. 
Det  er  en  kaldelse,  han  er 
meget  glad  for  og  tilføjer,  at 
kaldelsen  endnu  ikke  er 
blevet  offentliggjort,  så  Kir- 
kenyts  læsere  får  her  en  rig- 
tig nyhed. 

Redaktionen  ønsker  alle 
tre  tillykke  med  sejren  og 
held  og  lykke  til  med  at 
missionere  både  i  og  uden 
for  Danmark. 

RED. 


En  sådan  sejr  må  man  jo  reklamere  med.  (FOTO:  SP) .  Fra  venstre  Kim,  Michael  og  Morten.  (FOTO:SP) . 

Tusinder  danser 
sig  glade 


Vil  du  se  glade 
mennesker,  stemning 
og  energi,  så  kom 
med  et  smut  til 

o 

Ålborg.  Her  kan  du 
møde  Preben  og 
Henny  Klitgård  på 
deres  store  danse- 
skole lidt  uden  for 
byen,  og  du  kan  helt 
sikkert  også  få  sved 
på  panden 


Preben  og  Henny  Klit- 
gård er  medlemmer  af 
Ålborg  Ward  og  har  været 
det  i  mange  år.  De  har  gen- 
nem hele  deres  liv  været 
aktive  i  Kirken,  og  om  søn- 
dagen, når  de  sidder  på 
bænken  sammen  med  deres 
tre  børn,  ligner  de  såmænd 
en  ganske  almindelig  SDH- 
familie. 

Men....  så  bliver  det 
mandag  og  nu  går  det  løs. 
Ca.  100  mennesker  møder 
mandag  aften  op  på  Klitgår- 
den for  at  danse  sig  glade 
og  hygge  sig  med  venner  og 
bekendte. 

Klitgården 

Klitgården  er  navnet  på 
Preben  og  Hennys  store  be- 
byggelse, der  huser  både 
danseskolen  og  deres  priva- 
te bolig.  Her  kan  medlem- 
merne danse,  så  sveden 
hagler  og  bagefter  tage  sig 
en  sodavand  i  kiosken.  Det 
er  også  muligt  at  nyde  en 
kop  medbragt  kaffe  og  kage, 
eller  man  kan  vælge  at  sid- 


de rundt  om  pejsen  og  flyde 
ud  i  de  lækre  sofaer. 

Hvad  man  end  vælger, 
er  det  sikkert,  at  aftenen  vil 
blive  hyggelig  og  fyldt  med 
stemning  og  glæde. 

Fyldte  forsamlingshuset 

Ideen  blev  født  helt  oppe 
på  Grønland,  nærmere  be- 
stemt i  Frederikshåb.  Der 
var  familien  Klitgård  flyttet 
til  i  1978,  da  Preben  fik  job 
som  lærer,  og  Henny  gik 
hjemme  og  passede  famili- 
ens 3  små  børn. 

Da  Frederikshåb  er  en 
lille  by  på  kun  1500  ind- 


byggere var  der  ikke  rig  mu- 
lighed for  at  udfolde  sig 
kreativt  på  mange  forskelli- 
ge måder. 

-  Det  slog  mig,  hvor 
lidt  der  var  for  de  unge  at 
tage  sig  til,  fortæller  Hen- 
ny. Så  det  endte  med,  at 
mange  af  dem  ikke  foretog 
sig  andet  end  at  ryge  og 
drikke. 

-  Det  besluttede  vi  os 
for  at  vi  ville  prøve  at  gøre 
noget  ved,  tilføjer  Preben. 
Vi  ønskede  at  tilbyde  et  el- 
ler andet,  der  kunne  bringe 
livsglæde  og  håb  til  disse 
unge  mennesker. 


Preben  og  Henny  havde 
godt  nok  hørt  om  square- 
dance, men  de  havde  aldrig 
selv  prøvet  det  eller  rigtig 
set  det  danset  før.  1  deres 
samling  af  plader  havde  de 
en  gammel  plade  med  we- 
sternmusik, som  de  synes 
var  virkelig  frisk  og  rap  i 
musikken.  De  fandt  en 
adresse  på  pladen  og  skrev 
og  spurgte,  om  nogen  kun- 
ne hjælpe  dem  med  nogle 
danse  og  noget  mere  musik. 
Det  var  begyndelsen  til 
mange  års  arbejde  og  glæ- 
de. 

-  Første  gang  vi  tilbød 
dans  kom  der  tolv.  Det  er 
ret  mange  for  sådan  en  lille 
by,  fortæller  Henny,  der 
med  glæde  mindes  den 
utrolige  udvikling,  square- 
dansen  fik  i  Frederikshåb. 

I  løbet  af  år  var  der 
400  squaredansere  på  deres 
skole,  som  måtte  flytte  det 
årlige  afdansningsbal  til  an- 
dre lokaler,  for  at  alle  kun- 
ne være  med. 

Syddanmark  lidt 
anderledes 

Efterhånden  som  Preben  og 
Henny  blev  mere  og  mere 
bekendte  med  mange  for- 
mer for  squaredance,  synes 
de,  at  man  godt  kunne  kom- 
binere dansen  med  en  lille 
smule  mere  motion.  De  be- 
gyndte derfor,  at  lade  de 
dansende  hoppe  i  en  slags 
gadedrengehop  i  stedet  for 
bare  at  gå  rundt  i  kvadrillen. 

Klitgården  rummer  også  Jyl- 
lands største  squaredanse 
shop.  (FOTO:  PK). 

Dette  gjorde  dansen  me- 
re levende  og  gav  samtidig 
en  hel  del  mere  motion  for 
udøveren. 

Denne  lille  forandring 
skulle  senere  vise  sig  at  væ- 
re en  rigtig  god  idé.  Da  fa- 
milien Klitgård  i  1982 
vendte  tilbage  til  Ålborg  fik 
Preben  job  på  Teknisk  Sko- 
le, hvor  han  stadig  væk  un- 
derviser, og  Henny  tumlede 
lidt  med  planer  om  at  åbne 
en  danseskole. 

-  Efter  det  positive  livs- 
syn vi  havde  set  på  Grøn- 
land, oplevede  vi  syddan- 
skerne som  et  folk,  der  altid 
brokkede  sig,  husker  både 
Preben  og  Henny. 

-  Vi  fornemmede,  at 
mange  mennesker  trængte 
til  at  føle  livsglæde,  og  det 
var  nærliggende  at  præsen- 
tere familien  Danmark  for 
squaredance. 

Det  er  nøjagtig  hvad 
Preben  og  Henny  gjorde. 
De  lagde  ud  med  en  lille 
bog  i  1983  der  siden  er  ble- 
vet fulgt  op  af  en  meget 
større  håndbog  i  square- 
dance, som  har  solgt  over 
3000  eksemplarer  til  danse- 
re og  lærer  over  hele  lan- 
det. 

Henny  og  Preben  har 
undervist  på  kongresser  og 
dansemesser,  og  overalt  sy- 
nes folk,  at  det  er  noget  så 
sjovt  og  festligt  at  danse 
squaredans. 


Tog  springet 

I  1986  tog  familien  så 
springet  og  købte  en  stor 
grund  i  et  industrikvarter 
uden  for  Ålborg.  Der  var 
ingen  garanti  for,  at  den 
store  skole,  de  havde  tænkt 
sig  at  bygge,  ville  blive  en 
succes,  men  de  tog  chan- 
cen. 

1  dag  kommer  der  hver 
uge  mere  end  600  dansere 
på  Klitgården,  og  fællesska- 


Der  danses  hver  aften 
mandag  til  lørdag  på 
Klitgården  i  Ålborg. 
(FOTO;  PK). 


bet  strækker  sig  langt  ud 
over  dansegulvet. 

Preben  og  Henny  arran- 
gerer alt  lige  fra  hyggeafte- 
ner og  ture  til  store  julebal- 
ler og  udflugter  til  Rebild- 
bakker, altsammen  med  det 
som  formål  at  bringe  glæde. 

I  processen  fortæller  de 
begge,  at  deres  ægteskab 
har  fået  et  løft,  og  børnene, 
som  har  været  involveret 
lige  fra  starten,  er  stadig- 
væk glade  for  dans  og  mu- 
sik. 

-  Det  har  givet  os  et  helt 
utroligt  fælleskab  som  fami- 
lie, fortæller  Henny  der  til 
dagligt  også  driver  en  Con- 
try  &  Western-butik,  hvor 
alt  lige  fra  fejende  flotte 
kjoler  til  cowboystøvler  kan 
købes. 

Mange  kaldelser  i  Kirken 

I  Kirken  i  Danmark  kender 
mange  Preben  og  Henny. 


Klitgården  bliver  ofte  besøgt  af  fremtrædende  gæster. 
Her  er  det  Ålborgs  kulturrådsmand  der  aflægger  et  visit. 
(FOTO:  PK)  . 


De  har  i  årevis  glædet  man- 
ge med  deres  kreative  ta- 
lenter og  deres  villighed  til 
at  tjene. 

Preben  har  i  mange  år 
været  biskop  i  Ålborg  og 
har  som  Henny  tjent  i 
mange  forskellige  kaldelser 
i  Kirken. 

I  øjeblikket  underviser 
begge  i  Søndagsskolen  i 
henholdsvis  de  unges  klasse 
og  gæsteklassen. 

Både  Preben  og  Henny 
er  utrolig  livsglade,  og  efter 
et  par  timer  i  deres  selskab, 
må  det  konstateres,  at  det 
ikke  er  noget  under,  at  de 
ugentligt  spreder  glæde  til 
så  mange  mennesker. 

Som  Preben  siger:  »Vo- 
res mål  var  ikke  at  tjene 
mange  penge,  men  at  spre- 
de livsglæde.« 

Livsglæde  er  der  nok  af 
på  Dansk  Squaredance 
Center  i  Ålborg.  Det  kan 
de  mange  hundrede  ugent- 
lige deltagere,  med  store 
smil  og  let  forpustede,  be- 
kræfte. 

Susanne  Perkins 


Preben  og  Henny  danser  ofte 
for  og  optræder  selv  ved  man- 
ge lejligheder.  (FOTO:  PK). 

Oh  Gilleleje* 


Sådan  lyder  teksten  til 
den  kendte  sang.  Gille- 
leje var  også  stedet,  der 
dannede  ramme  om  en  dej- 
lig dag  for  samtlige  EV'er  i 
Københavns  Stav  i  slutnin- 
gen af  august  måned. 

Marete  Holst,  som  bor 
på  en  smuk  naturgrund 
midt  i  Gillelejes  herlighed, 
havde  inviteret  alle  Stavens 
EV'er  til  en  dejlig  dag  i  Gil- 
leleje. 

Mange  kom  langvejs  fra 

Stavens  EV'er  kom  alle 
vegne  fra  med  tog,  bus  og 
biler  og  alt  var  fint  tilrette- 
lagt med  afhentning  på  Gil- 
leleje station. 

Kl.  var  ca.  10,  da  alle  var 
samlet  og  nød  det  ualmin- 
delige smukke  vejr  i  Mare- 
tes skønne  have,  hvor  der 
blev  trakteret  med  forskelli- 
ge lækkerier  og  saftevand. 

Søster  Marion  Aaager, 
EV  repræsentant  i  Køben- 
havns Stav,  ledede  en  ånde- 
lig samtale  om  emnet  »at 
være  udadvendt.« 

Senere  blev  der  serveret 
en  vidunderlig  frokost,  der 
faktisk  var  et  kulinarisk  me- 
sterværk. 

Efter  at  alle  var  blevet 
godt  mætte,  dasede  vi  i  so- 
len og  forberedte  os  på  da- 
gens naturvandring. 

Vi  blev  alle  i  bil  kørt  til 
en  strækning  der  følger 
Kattegat.  Der  vandrede  vi 
så  i  gåsegang  ad  smukke  na- 
turstier med  direkte  udsigt 
til  Kattegat,  der  lå  mere 
end  100  meter  under  os. 
Alle  nød  turen. 

Godt  hjemme  hos  Mare- 
te  igen  nød  vi  atter  forfrisk- 
ninger og  diverse  godter. 
Mens  nogen  aktivt  spillede 
Kricket  i  haven  og  andre 
nød  forskellige  indendørs 


Nogle  EVer  nyder  solen  i  Søster  Meretes  have  i  Gillelejt 


EVer  ved  Gilleleje.  Vh  der  er  dybt  ned. 

spil,  var  der  endda  nogen 
der  tog  sig  en  dukkert  i  ha- 
vet. 

Hver  især  havde  vi  med- 
bragt mad  til  at  grille  og 
nyde  sammen  med  en  fin 
salat  kreeret  af  Marete.  Vi 
kunne  ikke  have  befundet 
os  bedre  på  det  bedste  luk- 
sushotel. 

Alle  hyggede  vi  os  og 
havde  det  dejligt,  alt  imens 
Marete  Holst  fortalte  om  sig 
selv  og  sit  liv  i  »gamle  dage.« 

Det  blev  sent,  før  vi 
brød  op,  og  jeg  tror,  at  der 
er  mange  EV'er  der  stadig 
går  og  tænker  eller  nynner 
»Oh  Gilleleje  « 

Tak  til  Marete  og  Mari- 
on for  en  dejlig  dag. 

Kaj  Aage  Qram,  medlem  af 
Københavns  1 .  Ward. 


EVer  i  gåsegang  på  vej  mod  havet. 


Tidligere  dansk 
missionær  formidler 
mad  til  tusinde 


På  et  kæmpelager  fyldt  med  mad  i  Mesa,  Arizona  i  USA,  finder  man 
til  hverdag  bror  Thayne  Farrell  Jensen.  Bror  Jensen,  der  fra  1960^63 
var  missionær  i  Danmark,  har  for  nyligt  besøgt  kirkenyts  redaktion  og 
fortalt  om  sit  spændende  arbejde  både  i  og  udenfor  Kirken 


Bror  Jensen  og 
Jens  Kristoffersen  var 
missionærkammerater 
i  Den  Danske  Mission  i 
1960. 

(FOTO:  Jens  Kristoffersen) . 


Der  er  i  USA  mange 
maddepoter  og  lager- 
bygninger fyldt  med  mad, 
men  det  usædvanlige  ved 
netop  denne  bygning  er,  at 
alle  varerne  kommer  til  fir- 


maet fuldstændigt  gratis. 
Bror  Jensen  er  nemlig  di- 
rektør i  en  madbank  der 
dagligt,  med  overskudsva- 
rer, bespiser  tusinde  af  bor- 
gere i  byen  Mesa. 


Projektet  begyndte 
for  over  10  år  siden,  da 
en  amerikansk  hjælpe- 
organisation, the  United 
Way,  kom  til  bror  Jensen 
og  tilbød  ham  et  job 

som  leder  af  et  distri- 
butionscenter for  madva- 
rer. 

Ideen  gik  ud  på,  at  få  fat 
på  alle  de  madvarer,  som 
andre  virksomheder  smider 
ud  eller  lader  gå  til  spilde. 
Det  kan  være,  at  varen  en- 
ten har  overskredet  sidste 
salgsdato  eller  også  simpel 
overproduktion.  Verden 
over  bliver  der  fx.  dagligt 
smidt  tonsvis  af  brød  i  con- 
tainere, fordi  det  ikke  blev 
solgt. 

Dette  projekt  gik  ud  på 
at  samle  så  meget  af  den 
mad  sammen,  sortere  og 
ordne  den  og  så  distribuere 
den  til  mennesker  som  vir- 
kelig havde  behov  for,  og 
som  kunne  få  glæde  af  den- 
ne mad. 

Gav  projektet 
6  måneder 

Bror  Jensen  var  på  et  tids- 
punkt lidt  skeptisk  over  for 
ideen,  men  indvilligede  i 
at  give  projektet  6  måne- 
der. 

-  I  dag  elsker  jeg  mit 
job.  Når  mandag  kommer, 
ser  jeg  frem  til,  at  jeg  skal 
ind  på  mit  arbejde,  fortæl- 
ler bror  Johnson,  der  er  gift 
med  Patricia  og  er  far  til 
6  børn  i  alderen  15  til  28 

o 

ar. 

I  de  ti  år  projektet  har 
kørt,  er  det  vokset  sig  kæm- 
pestort og  omfatter  i  dag 
store  lagre  med  mange  fri- 
villige, der  hjælper  til. 

Maden  kommer  mange 
forskellige  borgere  til  nytte. 
Oplagt  er  selvfølgelig  de 
hjemløse  og  familier  ramt  af 
arbejdsløshed,  men  også  en- 
lige mødre  med  små  ind- 
tægter og  pensionister  med 
meget  få  midler  at  leve  for, 
kan  få  hjælp  fra  dette  pro- 
jekt som  opererer  fuldstæn- 
digt uden  profit. 

Viceborgmester  i  Mesa 

Byen  Mesa  har  ca.  320.000 
indbyggere  og  7,3  %  af  dem 
er  medlemmer  af  Kirken. 
Det  er  en  meget  høj  pro- 
centdel af  borgerne.  Denne 


procentdel  af  medlemmer 
var  dog  ikke  repræsenteret  i 
byrådet  og  i  andre  politiske 
organer,  så  det  besluttede 
bror  Jensen  sig  for  at  gøre 
noget  ved. 

Det  endte  med  at  han 
stillede  op  til  valget  og  blev 
valgt  ind  som  byrådsmed- 
lem i  Mesa.  I  dag  er  han  af 
byrådet  udpeget  til  vice- 
borgmester, hvilket  er  både 
en  ære  og  en  kæmpeopga- 
ve. 

-  Vi  behøvede  mere  ind- 
flydelse i  byrådet,  fortæller 
bror  Jensen,  så  derfor  stille- 
de jeg  op. 

Bror  Jensen  har  i  nogle 
år  arbejdet  som  informati- 
onschef i  sin  stav  i  Arizona 
og  fortæller,  hvor  tæt  knyt- 
tet denne  stilling  er  til  hans 
politiske  arbejde. 


-  Kirken  ønsker,  at  vi 
involverer  os  i  vore  sam- 
fund og  tjener  og  hjælper, 
hvor  vi  kan.  Det  er  en  af  de 
arbejdsopgaver  vi  har  in- 
denfor Kirkens  Informati- 
onstjeneste. I  øjeblikket  er 
vi  4  medlemmer  af  Kirken  i 
byrådet,  så  der  er  jo  selvføl- 
gelig nogen,  der  føler,  at 
mormonerne  har  overtaget 
byen.  Men  det  er  positivt 
ment. 

Kirkearbejde  og  job 
passer  sammen 

Som  medarbejder  i  Kir- 
kens informationstjeneste 
og  som  direktør  for  mad- 
banken i  Mesa  har  bror 
Jensen  rig  mulighed  for 
at  koordinere  begge  dele 
og  også  formidle  samarbej- 
de. 


—  Kirkens  humanitære 
indsats  udvides  hele  tiden, 
siger  bror  Jensen.  Kirken 
har  nu  fuldtidsmissionærer, 
der  udelukkende  bliver 
sendt  på  mission  for  at  ar- 
bejde i  biskoppens  forråds- 
hus. 

I  øjeblikket  bliver  man- 
ge af  kirkens  produktionsfa- 
ciliteter kun  brugt  ca.  60  % 
af  tiden,  så  vi  er  ved  at  ind- 
lede et  samarbejde  mellem 
Kirkens  faciliteter  og  lokale 
frivillige. 

Kirken  tilbyder  sine  pro- 
duktionsfaciliteter til  lokale 
hjælpeorganisationer,  der  så 
kommer  med  arbejdskraft 
og  råmaterialer.  Hjælpeor- 
ganisationen deponerer  der- 
efter de  producerede  varer  i 
den  lokale  madbank. 

—  Dette  er  en  fin  måde 
at  få  Kirken  involveret  i  lo- 
kalsamfundet, fortæller  bror 
Jensen,  der  netop  er  blevet 
kaldet  som  leder  af  Kirkens 
informationstjeneste  i  Me- 
sa-regionen  der  huser  14 
stave. 

Et  projekt  som  dette 
passer  fint  ind  i  et  bysam- 
fund, fortæller  bror  Jensen. 
Det  er  ikke  nødvendigt  at 
have  en  gård  eller  en  kæm- 
pe produktionsfacilitet.  Det 
er  muligt  at  starte  et  pro- 
jekt som  dette  under  lidt 
mindre  forhold,  men  sta- 
digvæk udnytte  disse  pro- 
dukter til  gavn  for  menne- 
sker, som  ikke  har  så  me- 
get. Og  den  slags  menne- 
sker er  der  jo  nok  af,  tilfø- 
jer bror  Jensen. 

Susanne  Perkins 


Bror  Jensen  på  besøg  på 
Kirkens  oversættelseskontor 
i  København. 

(FOTO:  Jens  Kristoffersen). 

Fejltagelser 
og  synd  er  ikke  det  samme, 
fortæller  ældste  Oaks 


Dallin  H.  Oaks 

Der  er  forskel  på  synder 
og  fejltagelser  og  på 
behandlingen  af  dem,  for- 
talte ældste  Dallin  H.  Oaks 
fra  De  Tolvs  Råd  den  16. 
august  1994  ved  en  fireside 
i  forbindelse  med  BYU's 
Education  Week. 

-  Begge  kan  skade  os,  og 
begge  kræver  opmærksom- 
hed, men  skrifterne  angiver 
forskellige  behandlinger, 
fortalte  ældste  Oaks  for- 
samlingen i  Marriott  Cen- 
ter. Hvis  vi  tygger  på  en 
strømførende  elektrisk  led- 
ning eller  springer  på  hove- 
det i  vandet  uden  at  vide, 
hvor  dybt  vandet  er,  så  er 
det  fejltagelser,  som  vi  bør 
fange,  og  de  kan  rettes. 
Brud  på  Guds  befalinger  er 
synder,  der  kræver  irette- 
sættelse og  omvendelse.  1 
behandlingen  bør  vi  ikke 
kræve  omvendelse  for  fejl, 
men  vi  har  fået  befaling  om 
at  prædike  nødvendigheden 
af  omvendelse  for  synder. 

Ældste  Oaks  citerede 
L&P  1:25,  27:  »Og  dersom 
de  tog  fejl,  at  det  da  måtte 
tilkendegives  dem  ... 


Og  dersom  de  syndede, 
at  de  da  måtte  blive  revset 
og  omvende  sig.« 

-  I  disse  vers  er  der  for- 
skel på  at  »overtræde«  og 
»være  skyld  i  noget«  og  på 
at  »tage  fejl«  og  at  »synde.« 

Synd  er  at  vælge 
det  forkerte,  fejltrin 
at  vælge  noget  dårligere 
end  det  bedste 

Ældste  Oaks  henviste  til  de 
store  postordrekataloger, 
han  læste  som  dreng.  Varer- 
ne blev  altid  beskrevet  med 
ordene  god,  bedre  og  bedst, 
men  aldrig  med  ordet  dår- 
lig. For  det  meste  er  det  let 
at  vælge  mellem  godt  og 
dårligt.  Det,  der  ofte  kan 
være  vanskeligt,  er  at  afgø- 
re, hvilken  anvendelse  af 
vores  tid  og  vores  indflydel- 
se blot  er  god,  og  hvad  der 
er  bedre  eller  bedst. 

-  Hvis  vi  anvender  dette 
billede  på  spørgsmålet  om 
synd  eller  fejltagelser,  så  vil 
jeg  sige,  at  en  synd  er  et  for- 
kert valg  mellem  det,  der  er 
godt,  og  det,  der  er  dårligt. 
Modsvarende  er  et  dårligt 
valg  blandt  muligheder,  der 
er  gode,  bedre  eller  bedst, 
blot  en  fejl. 

-  Alle  mennesker  vil  be- 
gå den  slags  fejl,  udtalte 
ældste  Oaks.  Hvis  vi  blot 
ville  være  lidt  mere  forstå- 
ende over  for  hinandens 
fejltagelser  og  være  tilfredse 
med  blot  at  rette  dem  og 
ikke  irettesætte  eller  kalde 
til  omvendelse,  så  ville  der 
være  større  kærlighed,  fred 
og  harmoni. 

-  De,  der  ikke  har  fået 


en  lov,  kan  ikke  synde  mod 
den  lov,  påpegede  ældste 
Oaks,  men  tilføjede:  Selv- 
følgelig har  alle  mennesker 
modtaget  Kristi  lys  (samvit- 
tigheden), for  at  de  kan 
»kende  godt  fra  ondt«  (2 
Nephi  2:5;  Moroni  7:16). 
Det  betyder,  at  alle  er  op- 
mærksomme på  det  forkerte 
ved  fx  at  slå  ihjel  eller  stjæ- 
le, men  det  gør  ikke  alle 
mennesker  ansvarlige  for 
love,  der  direkte  skal  under- 
vises i. 

-  Når  personer  bryder 
sådanne  love,  som  de  ikke 
har  modtaget,  er  de  skyldi- 
ge i  fejltrin,  som  bør  rettes, 
men  de  er  ikke  ansvarlige 
for  synden.  Den  kan  lide 
under  deres  fejl,  ligesom  en 
ryger  lider  ved  at  bryde  hel- 
bredsloven,  selv  om  han  al- 
drig har  hørt  om  visdomsor- 
det. 

Er  de  unge  blevet  belært? 

Især  til  forældre  sagde  æld- 
ste Oaks: 

-  Selv  når  børn  når  an- 
svarsalderen,  bør  vi  spørge 
os  selv,  om  vi  har  belært 
dem  om  Guds  befalinger  på 
et  område,  før  vi  irettesæt- 
ter dem  som  syndere  for  for- 
kerte handlinger.  Har  vi 
lært  dem,  at  det  er  en  for- 
kert opførsel?  Det  er  en  vir- 
kelig udfordring  og  lektie  til 
forældre. 

-  Vi  bør  rette  de  unge 
overtrædere  og  straks  lære 
dem  de  rette  principper,  der 
kan  vejlede  deres  fremtidige 
handlinger,  tilføjede  ældste 
Oaks.  Enhver  gentagelse  vil 
så  være  en  synd. 


Synder  behøver  ikke  al- 
tid at  være  alvorligere  end 
fejl,  forklarede  ældste  Oaks. 
Vi  kan  omvende  os  fra  næ- 
sten alle  synder  -  store  og 
små  -  men  alvorlige  fejl- 
trin, som  at  træde  ud  foran 
en  kørende  bil,  kan  have 
livsvarige  følger.  Dette  illu- 
strerer, at  et  stort  fejltrin 
kan  have  en  alvorligere  per- 
manent virkning  end  en  lil- 
le overtrædelse. 

Lær  af  fejl 

Ældste  Oaks  bemærkede 
afsluttende,  at  hvis  vi  er 
villige  til  at  blive  irettesat 
for  vore  fejltrin  -  og  det  er 
ikke  altid  let,  for  mange, 
der  har  tendens  til  at  begå 
fejl,  har  også  en  tendens  til 
ikke  at  lide  irettesættelser  - 
kan  uskyldige  fejl  blive  en 
kilde  til  styrke  og  udvikling. 

-  Vi  lider  måske  på 
grund  af  vore  egne  fejl  eller 
andres  fejl,  men  heri  har  vi 
et  fortrøstningsfuldt  løfte. 
Herren  har  lovet  os,  at  han 
vil  hellige  vore  lidelser  til 
vores  velsignelse  (2  Nephi 
2:2;  L&P  98:2).  Vi  kan  læ- 
re af  erfaringer,  selv  vore 
uskyldige  og  uundgåelige 
fejl,  og  vor  Frelser  vil  hjæl- 
pe os  med  at  bære  byrden 
af  de  lidelser,  der  er  uund- 
gåelige i  tilværelsen.  Det, 
han  beder  os  om,  er  at  hol- 
de hans  befalinger,  omven- 
de os,  når  vi  ikke  slår  helt 
til,  og  at  hjælpe  og  elske 
hinanden,  ligesom  han  har 
elsket  os,  konkluderede 
ældste  Oaks. 

C.N. 


OKTOBER  1994 

20 


